# Δημήτρης Τσιάμης

### Από τη Βικιπαίδεια, την ελεύθερη εγκυκλοπαίδεια

Γεννημένος στις 12 Ιανουαρίου 1982,ο Καρδιτσιώτης Δημήτρης Τσιάμης είναι κάτοχος του πανελληνίου ρεκόρ τόσο στον ανοιχτό όσο και στον κλειστό στίβο στο τριπλούν. Ανήκει στον Ολυμπιακό και γυμνάζεται με τον προπονητή Ελλήνων Ολυμπιονικών όπως η Χρυσοπηγή Δεβετζή, το Θανάση Σιούντρη.

Το 2006, ήταν όπως αποδείχθηκε η χρονιά του. Ξεκινώντας τους αγώνες του στον κλειστό στίβο σημείωσε ατομικό ρεκόρ με επίδοση 16,90μ. και λίγο αργότερα στο Πανελλήνιο Πρωτάθλημα έγινε κάτοχος του πανελληνίου ρεκόρ με επίδοση στα 17,12μ, επίδοση που σαφέστατα του έδινε την πρόκριση για το Παγκόσμιο Πρωτάθλημα Κλειστού Στίβου 2006 στη Μόσχα.

Στον προκριματικό πετυχαίνοντας επίδοση 16,95μ. κατάφερε να προκριθεί στον τελικό στον πρώτο μεγάλο αγώνα της καριέρας του. Εκεί, με προσπάθεια στα 16,94μ. κατέλαβε τελικά την 8η θέση.

Στο Πανελλήνιο Πρωτάθλημα Ανδρών – Γυναικών που διεξήχθη στα Τρίκαλα κατετάγη 2ος με άλμα στα 16,80μ. . Μία εβδομάδα όμως αργότερα στο Ευρωπαϊκό Κύπελλο Α’ Κατηγορίας με άλμα στα 17,55μ. συνέτριψε το προηγούμενο πανελλήνιο ρεκόρ και σημείωσε μία από τις 3 καλύτερες επιδόσεις στον κόσμο και την 1η μέχρι τότε στην Ευρώπη.

Μία μέρα, όμως πριν την αναχώρηση της ελληνικής ομάδας για το Γκέτεμποργκ, διαπιστώθηκε ότι αντιμετωπίζει πρόβλημα τραυματισμού με αποτέλεσμα να είναι ένας από τους άτυχους που δεν ταξίδεψαν στο Γκέτεμποργκ, χάνοντας την ευκαιρία για διάκριση.

Η εξέλιξη του Δημήτρη Τσιάμη στο τριπλούν:

- 2000 : 15,80μ.
- 2001 : 16,40μ.
- 2002 : 16,84μ.
- 2003 : 16,32μ.
- 2004 : 16,80μ.
- 2005 : 16,70μ.
- 2006 : 17,55μ.

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B7%CF%82_%CE%A4%CF%83%CE%B9%CE%AC%CE%BC%CE%B7%CF%82_2e40.html"

Κατηγορίες: Έλληνες αθλητές του στίβου | Άλτες του τριπλούν | Γεννήσεις το 1982

##### Views

- Άρθρο
- Συζήτηση
- Τελευταία έκδοση

##### Αναζήτηση